
INVITAŢIE LA CAVALERISM 


Ori de câte ori se discută despre Exilul romanesc,ai 
impresia că este vorba de o treabă foarte încurcată. Fie¬ 
care, dintre cei ce scriu şi vorbesc despre acest subiect, 
prezintă o definiţie nouă, cu înţelesuri şi valori dife¬ 
rite, uneori contradictorii. In fapt, există un singur şi 
real Exil, acel care se defineşte el singur prin proprii¬ 
le lui acţiuni, care pot fi variate şi diferit orientate, 
dar au acelaşi obiectiv: apărarea şi promovarea spiritua¬ 
lităţii rmâneşti celei autentice. 

Numai cine acţionează pe linia proprie şi specifică 
a acestui Exil,face parte din mădularele sale. Numai cine 
luptă pentru obiectivele majore ale Exilului românesc şi 
este prezent în bătălia continuă, botezat cu sânge,foc şi 
suferinţă, are privilegiul de a fi o parte integrantă din 
structura acestuia, 

Negativiştii, denigranţii, cârtitorii, compromişii, 
căldiceii, co-existenţialiştii, pesimiştii şi posedaţii 
sunt tot ceiace se vor aceştia să fie, afară de parte a 
Exilului românesc.Ei sunt nişte încurcă lume şi n'au ni¬ 
mic de-a face cu idealurile, faptele şi valorile acestuia. 

Ei încearcă să destrame unitatea de spirit a Exilu¬ 
lui, dar uită că acest Exil s’a născut tocmai din înfrun¬ 
tarea oricăror adversităţi date de condiţiile absurde şi 
nefireşti ale diasporei. Deaceia, substanţa lui, nu poate 
fi alterată de zbaterile lor. 

Dacă există o stare de spirit şi o unitate în menţi¬ 
nerea stării de conştiinţă românească, în schimb, în Exi¬ 
lul românesc se simte lipsa unei unităţi de acţiune. Este 
imperios necesară o astfel de unitate pentru orice fel de 
Exil politic. Fără ea se reduc multe din şansele de reu¬ 
şită finală. 

In sânul comunităţilor româneşti, din lumea întreagă 
au apărut semnele încurajatoare ale unui dialog, care^ da¬ 
că nu va duce chiar la o unitate de acţiune, va putea^ii^ 
ce la stabilirea unor noi condiţii de lucru şi a unor noi 
raporturi, de buna vecinătate, între formaţiunile politi¬ 
ce şi culturale. 

Aceste raporturi de bună vecinătate şi respect tre- 
nuie să se stabilească în spiritul legii cavalerismului 
politic, care a fost întotdeauna fructuos în istoria ro¬ 
mânească, sporind resursele de luptă şi temeiurile biru¬ 
inţelor naţionale. 

Numai cavalerii biruesc în istorie, niciodată mişeii 
şi laşii. 


John HALMAGHI 

''SCRISOAREA UNUI EUROPEAN" 

1944-1974 

de Horia STAMATU 

In 1932,un gânditor roman,foarte tânăr pe atunci,răs¬ 
pundea la invitaţia de colaborare a unei noi reviste na¬ 
ţionaliste, cu un scurt text întitulat " Scrisoarea unui 
european/* Scrisoarea a fost publicată în primul număr al 
revistei. Acolo explica gânditorul dece nu putea fi de a- 
cord cu naţionalismul: pentrucă era european. 

Gânditorul avea dreptate în sensul că a fi român fără 
Europa este o imposibilitate. Dar naţionalismul românesc 
din renaşterea românească petrecută în secolul XIX, a fost 
cel mai european din Sud-Estul Europei şi n*a avut nimic 
din anumite beteşuguri foarte locale care tot în secolul 
XIX au dat naştere conceptului injurios de "balcanism. 1 * 

Naţionalismul românesc nu s*a născut într*un spirit 
provincial şi nici şovin şi a vizat din capul locului in¬ 
tegrarea poporului român într* un stat naţional corespunză¬ 
tor naţiunii române. La acesta s*a ajuns în primul război 
mondial. După aceea naţionalismul românesc a avut drept 
ţel o consolidare morală,deci spirituală, care să dea o 
greutate interioară unităţii exterioare,geografice, reali¬ 
zată prin restabilirea Daciei într'un stat propriu, modem 
de astă dată. Acest ţel s*ar numi cu un cuvânt de care se 
abuzează azi tocmai când este vorba de altceva, un ţel "u- 
mani8t f ** tocmai pentrucă este vorba de o restabilire inte¬ 
rioară a Românilor,ajunşi după mai mult de un mileniu pen¬ 
tru prima oară într*o ţară a lor, toţi împreună. 

Nici naţionalismul din secolul XIX nici acela din se¬ 
colul XX n*au pus deloc alternativa "român** sau "euro¬ 
pean,** în primul rând pentrucă fără Europa şi fără recu¬ 
noaşterea ei, Românii nu ajungeau niciodată la România. In 
secolul XX însă exista o alternativă, dar alta:a fi cu Eu¬ 
ropa sau cu Eurasia , a rămâne european sau a deveni eura- 
siatic. Si Românii voiau să rămână Europeni, pentru a ră¬ 
mâne Români. 

Ce ar avea de spus un Român într*o altă "scrisoare a 
unui european," după 42 de ani dela prima ? Dar mai întâi 
este o altă întrebare : care Român ar putea publica astăzi 
o asemenea scrisoare pentru a-şi afirma "europeitatea" fa~ 
ţă de "eurasiatism." 

0 asemenea scrisoare nu se mai poate scrie azi decât 
din Europa şi, bine înţeles, fără sorţi de a fi citită de 
Românii din România. 

România cu poporul român fac o unitate care indiscu¬ 
tabil este parte constitutivă a Europei. Dar din 1944 Eu¬ 
ropa a fost scoasă din România şi Românii scoşi din Euro¬ 
pa. Iar instalarea unei fabrici de automobile de către o 
fabrică din Franţa,nu înseamnă că Europa s'a întors în Ro¬ 
mânia. 

Ce le rămâne Românilor din România, cam de vreo zece 
ani încoace,este voia de a spune că sunt Români. Acest lu¬ 
cru o spune azi pe diverse căi dar nu cele mai importante, 
cu indiscutabil talent, autorul M scrisorii unui european" 
de acum 42 de ani. Dacă atunci i se părea curios imboldul 
Românilor de a-şi adânci în ştiinţa şi conştiinţa lor ce 
înseamnă "român," acum descoperă această preocupare ca de 
la sine înţeleasă. 

Acum 42 de ani Românii naţionalişti făceau ceea ce 
făcuseră secole înainte marile naţiuni europene şi ca ata¬ 
re erau foarte europeni.Dece i-au trebuit gânditorului ro¬ 
mân 42 de ani ca să găsească acest lucru normal? Dece însă 
astăzi nu i se pare normal faptul că are voie să spună, în 
anumite condiţii, că este "român," dar nu are voe să spună 
că este "european" ? Mai mult decât că este "român" nu are 
voe să spună. De ce ? 

Intre atitudinea autorului scrisorii din 1932 şi 
scrierile lui de azi există ceva comun: o categorică sufi¬ 
cientă dublată de o vizibilă insuficientă . Ceeace răspunde 
"situaţiilor istorice": în 1932 Românii nu aveau voie dela 
unii intelectuali de atunci să fie "naţionalişti," iar în 
1974 nu au voie dela puterea care-i stăpâneşte să fie "eu¬ 
ropeni." Si aşa se face că România niciodată nu s’a mani¬ 
festat atât de strigător naţionalist ca azi. Parcă până în 
1944 Românii nici n*ar fi ştiut că ar fi Români. Cum nu 
putem vorbi de o "revelaţie" ( e drept cam oficială), pen- 
trucă azi Românii nu au voie să fie decât "raţionalişti," 
putem spune că lumea care citeşte presa românească trebue 
să constate că Românii au făcut o descoperire: au descope¬ 
rit că Românii sunt Români. Când în 1932 nu "descopereau" 
ceea ce era dela sine înţeles,ci doar voiau să ştie mai în 
adânc ce înseamnă "a fi român," adică în ce măsură Românii 
au un profil spiritual propriu. Romanii care îşi puneau 
problema erau plesniţi cu "Europa," deşi cercetătorii fi- 

rii româneşti nu făceau decât să desvălue europeitatea ei. 

Azi, când Românii au nevoe de Europa ca să fie siguri 
de o supravieţuire, sunt plesniţi altfel şi această ples- 
nire, în "limbaj popular," ar fi cam aşa:aveţi voe să spu¬ 
neţi că sunteţi Români, asta nu vă ajunge? Bineînţeles că 
aceasta nu ajunge şi de aceea Românii sunt re-naţionaliza- 
ţi cu primatul material "teritoriul" şi cu extirparea tra¬ 
diţiei . care a fost tocmai ceea ce i-a făcut pe Români tot 
timpul să fie Români şi ca atare "europeni" nu "eur-asia- 
tici." 

"Naţionalismul" în spiritul tradiţiei,ceeace înseamnă 
primatul naţionalismului în viaţa unei ţări în concordanţă 
cu propria tradiţie, nu a fost compromis de Români pentru- 
că una este naţionalismul unui popor mic, şi anume o ches¬ 
tiune de "supravieţuire," şi alta este naţionalismul txui 
mare popor, capabil să ducă războaie mondiale. 

Dar dincolo de orice "ism" important este sentimentul 
naţional prin ceea ce îl întemeiază. Intemeerea acestui 
sentiment la Români nu a fost lăcomia expansionismului a- 
gresiv. Acesta rămâne privilegiul discutabil al unor mari 
naţiuni care de altfel au dispreţuit în totdeauna senti¬ 
mentul naţional al naţiunilor mici. Naţionalismul românesc 
în 1932 nu era pentru cucerirea vreunei părţi din lume 
nici pentru exterminarea vreunei populaţii, ci era în pri¬ 
mul rând pentru siguranţa unei Europe, în care şi România 
să fie sigură. Astfel sentimentul naţional, chiar în cazul 
"naţionalismului" se întemeia într*un sens . în ceea ce în¬ 
seamnă a fi român, şi într'un consens care era în Europa. 

Naţionalismul sgomotos al oficialităţii de azi este 
numit "patriotism," dar acesta este un naţionalism golit 
de sena. pentrucă "patrie" nu este luat dela "părinţi" deci 
dela ce-a plămădit spiritul poporului român, ci dela teri¬ 
toriu . De asemenea nici consensul european nu mai există 
şi s*a impus cu forţa unul eurasiatic. 

Ce poate spune un Român din Europa ? Prima constatare 
a unui Român din Europa este că azi Românii nu mai au un 
calendar al lor şi astfel nici european, aşa cum este azi 
în Europa care şi-a păstrat independenta spirituală . Româ¬ 
nii nu mai au nici o sărbătoare religioasă, au nişte săr¬ 
bători laice, instituite de alţii. In calendarul lor, Ro¬ 
mânii nu mai au azi nici Crăciun nici Paşte. Europa rămasă 
cu independenţă spirituală are aceste sărbători, cu tot ce 
se leagă de ele, şi sărbătorile sunt cinstite pe faţă, nu 
în clandestinitate. 

Un Român din Europa îşi aminteşte azi că în 1932 Ro¬ 
mânia avea o independenţă spirituală:atunci un intelectual 
putea să publice într'o revistă o scrisoare prin care ex¬ 
plica de ce el nu este naţionalist. De asemenea lucruri nu 
are dreptul în România să-şi amintească nimeni. Pentrucă 
nu trebue să tragă concluzia inevitabilă:de ce azi nu poa¬ 
te să explice nimeni într'o publicaţie de ce el nu poate 
fi comunist? Cine poate să scrie în România de azi că lui 
îi sunt mai aproape Franţa,Anglia,Italia,Germania Occiden¬ 
tală, decât Cuba lui Castro,sau Corea de Nord, sau Congo cu 
"eroul" Lumumba ? 

Romanii au voe să spună că sunt români,dar cu anumite 
restricţii : a fi Român înseamnă a fi un ”patriot interna¬ 
ţionalist.” ”Patriot” nu înseamnă doar dependenţa de un 
teritoriu ci mai înseamnă a fi solidar necondiţionat cu 
România aşa cum este azi, nu cu ceea ce a fost tradiţie 
milenară la Români în consensul european. Iar "internaţio- 
nalist” înseamnă a fi solidar în acelaşi grad cu ţările în 
care toate tradiţiile au fost date peste cap. Cum acest 
lucru nu s'a petrecut în Europa care şi-a păstrat indepen¬ 
denţa s pirituală. adică nu şi-a distrus propriile tradiţii, 
"patriotul” din România nu are dreptul să fie solidar cu 
această Europă. 

Românii şi-au pierdut pentru prima oară independenţa 
spirituală în 1944. Iar independenţa spirituală este cheia 
oricărui fel de independenţă, pentrucă omul există ca om 
mai întâi în spirit.De când Românii şi-au pierdut indepen¬ 
denţa spirituală au fost supuşi unor transformări potriv¬ 
nice propriei lor firi şi tradiţiei lor. Sărbătorile Cră¬ 
ciunului, de pildă, cu tot ceea ce se lega de ele, era un 
bun spiritual, un bun al poporului pentrucă la Români, de 
când sunt ei nu a fost nimic mai popular ca sărbătorile şi 
tot ce au creat Românii în legătură cu sărbătorile este 
creaţie populară. în perfectă consonanţă cu creaţiile al¬ 
tor popoare europene. Iar această creaţie populară nu are 
nimic de-a face cu niciun fel de "exploatatori,” fie că a 
fost vorba de Turci, de Fanarioţi sau de alte imperii care 
au exploatat poporul român. Cine şi cu ce drept a răpit 
cel mai popular bun spiritual al poporului român, popor 
care s'a născut într'o credinţă, credinţa în Christos, nu 
în idolatria unei mumii ? Cine are neruşinarea să spună 
că poporul s'a deposedat de aeea ce avea mai adânc ? 

Redusă la spaţiu şi o ideologie străină şi anti-fi- 

rească, azi calitatea de Român nu mai este aceeaşi ca în 
1932, când a fi Roman era tot atât de valabil în spirit pe 
cât era a fi Francez,Italian,German,etc. Azi Românii sunt 
obligaţi să fie altceva decât ei înşişi pentru a li se da 
voe să spună că sunt Români, evident cu restricţii funda¬ 
mentale. 

La interval de peste patruzeci de ani. Românii au pu¬ 
tut sene în acest secol de două ori câte o "scrisoare a 
unui european," Dar nu este deloc bine că a doua scrisoare 
nu a putut fi scrisă din România,ci din afară.Ce rămâne să 
dorim pentru viitor ? 0 dorinţă comună a Românilor din Ro- 

91 di " afară * este ca înainte de alţi 4o de ani, un 
gânditor roman să poată scrie din România o altă "scrisoa¬ 
re a unui european." Ar însemna astfel că România ar fi 
din nou Patria românească a Românilor, într’o Europă care 
să fie patria mare şi în care este vatra culturii,a spiri¬ 
tului românesc.Dorind recuperarea independenţei spiritu¬ 
ale pentru Români dorim implicit şi supravieţuirea Europei 
cu certitudinea că nici Românii nu pot rămâne Români fără 
Europa dar nici Europa nu va mai fi Europa atâta vreme cât 
România rămâne scoasă din Europa şi Europa scoasă din Ro¬ 
mânia. Când Românii se vor bucura din nou de independenţa 
spirituală care le-a fost răpită prin silnicie, Europa va 
fi şi ea sigură de supravieţuire. 

E X I L 74 


Privelişti străine prezentul meu 
şi alte oraşe şi ţări şi popoare 
şi-o tot mai. străină înstrăinare 
viaţa mea viitoare. 

întreaga avere valiza trudită 
şi vize pestriţe în noi paşapoarte 
pe sens unic mereu mai departe 
mirat de viaţă mirat de moarte. 

Cu inima caldă de-o rază de ieri 
fiind pretutindeni rămân nicăieri 
robul dorului de care nu pot scăpa 
dorul pe care eu nu-1 pot salva. 


Ion CICAIA 


GÂND 


Când nu-s amiezi, când nu e înserare. 

Când dincolo de ţărm e nunai mare. 

Când vântu-i mut şi nu e nici o boare 
De nicăieri, atunci, încet răsare 
Un gând adânc ce slobozit din hamuri. 

Mă poartă prin păduri, să mângâi ramuri. 
Brazde să'ntorc, şi seminţii şi neamuri 
Din cimitir să scol. Cu ei cărare 
Peste cei vii, de groază arătare. 

Să făuresc, strivind fără 'ndurare 

Pe toţi cei răi. Să'nfrunt pe cel mai tare. 


Ştefan (Sieorghe THEODORU 

MIHAI EMINESCU 


3ASAR ABIA 

I 

NUMELE ŞI ÎNTINDEREA EI 

In toate întâmpinările de până acum, în scrisoarea 
lui X, din Le Nord, în articolul puţin politicos al ga¬ 
zetei ruseşti Viedomosti, în răspunsul unui Rus către 
Alecsandn, găsim repetându-se cu stăruinţă, că Basa¬ 
rabia este din numărul provinciilor cucerite de Ruşi cu 
sabia dela Tătari şi dela Turci. Convingerea noastră 
este însă, că din veacul al patrusprezecelea începând, 
Basarabia n’a fost nici întreagă, nici în parte a Turcilor 
sau a Tătarilor, ci a unui stat constituit, neatâmat deşi 
slăbit şi încălcat în posesiunile sale, a Moldovei. Moldova 
era proprietarul locului şi dacă reprezentanţii statului 
Moldovenesc, Domnii, ajunseră atât de slabi în cât drep¬ 
tul era desbrăcat de putere şi nu putea să se apere, 
aceasta nu e o dovadă că Moldova a renunţat vr’odată 
la dânsul. Căci un drept nu se pierde decât prin învoirea 
formală de a-1 pierde. Dar fie această învoire smulsă cu 
de-a sila, fie dictată de raţiuni de stat, fie isvorîtă din 
orice alte consideraţiuni, nu se modifică şi nu se nimi¬ 
ceşte de cât din momentul în care renunţăm la el. 

Cum că aceasta nu e numai opinia noastră, ci chiar 
aceea a diplomaţiei ruseşti, se dovedeşte din istoria 
•elor din urmă 150 de ani. De câte ori Rusia stipula 


Articolele alaturate, ou fost publicate de Eminescu In ziarul ‘TIMPUL* 
din Bucureşti, in 3 si 4 Martie, 1878. 

M. EMINESCU 

ceva în favorul Principatelor în tratatele ei cu Turcia, 
ea se provoca totdeauna la drepturile imprescriptibile, 
ab antiquo, la capitulaţiunile Principatelor. Acelaş Ru - 
mianţof, de care D. X. pretinde c*ar fi cucerit Basa¬ 
rabia dela Tătari, realipeşte Basarabia şi Hotinul la 
Moldova, Giurgiu şi Brăila la Valachia. 

Rumianţof se învoeşte cu desfiinţarea mitropoliei Proi- 
labului (Brăila), creată de Greci pentru părţile pe cari 
din cauze militare, Turcii le ocupase, şi permite mitro¬ 
politului Moldovei să alipească din nou, precum era din 
vechime, Basarabia la eparhia Huşilor, Hotinul la eparhia 
Rădăuţilor, Giurgiul şi Brăila la eparhia Râmnicului. 

Prin urmare Rumianţof, contimporan cu acele cuceriri, 
el însuşi cuceritorul, ştia mai bine ale cui erau acele 
locuri, ştia mai bine, că Tătarii n’ar fi avut nevoe de 
mitropolit şi de episcop, ştia, cu un cuvânt, că locurile 
erau ale Moldovei. Cum că această conştiinţă de drept 
nu s’a stins niciodată din Moldova, vom avea ocazia 
de a dovedi pas cu pas. Pas cu pas vom dovedi totdeo¬ 
dată, că ocuparea părţilor din Moldova şi Ţara româ¬ 
nească n’a fost decât militară, că ea avea cel mult ca 
racterul administraţiei trecătoare pe care şi Ruşii o in¬ 
troduc în campanie prin provinciile inamice, şi că ori 
unde erau a se hotărî cestiuni de proprietate, unde pu¬ 
terea juridică a statului se manifesta, statul moldove¬ 
nesc hotăra pe ăst pământ ocupat de Turci. Cazurile de 
reclamaţii sunt tocmai cu Tătarii, ce locuiau în Buceag, 
cărora domnia Moldovei le hqtărăşte locul unde le este 
învoit a fi aşezaţi, măsură acel loc şi-l hotărniceşte, de¬ 
şi domnia era fanariotă, deşi slabă, deşi locul era ocupat 
de trupe turceşti. 

Dar până a sosi la capătul veacului al 17-lea şi la 

BASARABIA 

începutul veacului al 18-lea, la slăbiciunea statelor noa¬ 
stre sub fanarioţi, a cărei cauză e tocmai Rusia şi alianţa 
nefericitului Cantemir cu Petru oel Mare, vom slăbi 
mai întâi drepturile ţărilor pentru timpii, în cari nu era 
vorba de precumpănire turcească la noi. 

Acest petec de pământ, precum îl numesc corespon¬ 
denţii ziarului „Le Nord”, locuit de Tătari sub corturi 
şi de alte neamuri pe jumătate sălbatece, care-şi dato- 
reşte scoaterea lui din întuneric unor generali „d’un re- 
nom populaire”, ca Rumianţof şi Sumarov, are cu toate 
acestea, un nume care ţipă sub condeele ruseşti. 

A rosti numele Basarabia e una cu a protesta contra 
dominaţiunii ruseşti. Numele Basarab şi Basarabeni , e- 
xistă cu mult înaintea vremii în care acest pământ deve¬ 
nise românesc; acest nume singur este o istorie întreagă. 

D’ohsson în Histoire de Mongols (T. I, p. XXXV) ne 
spune: că existau în archivele hanului mongol din Persia 
fragmente istorice de o recunoscută autenticitate, scrise 
în limba şi cu caractere mongole, pe cari însă prea puţini 
oameni le puteau citi. Pentruca aceste fragmente să fie 
pricepute şi de public, wSultanul Mahmud Gazon Khapa 
au voit ca ele să fie adunate într’un trup de istorie şi 
au însărcinat cu această lucrare în anul 1303 pe medicul 
Frazel-Ullah, poreclit Rasid. 

Medicul Frazel-Rasid compilează deci cronica lui după 
fragmente mongolice, şi sub anul 1240 povesteşte urmă¬ 
toarele: 

„In primăvara anului 1240, principii mongoli trecură 
„munţii Galiţiei, pentru a intra în ţara Bulgarilor şi a 
„Ungurilor. Ordâ, care mergea spre dreapta, după ce 
„a trecut ţara Aluta, îi ieşi înainte Bazaran-bam cu o 
„armată, dar e bătut. Cadan şi Burii au mers asupra 

„Saşilor şi i-au învins în trei bătălii. Bugek trecu în ţara 
„Saşilor peste munţi, intrând la Kara-Ulaghi şi a bătut 
„popoarele ulaghice”. 

Aşa dar principii tătari au bătut pe Kara-Ulaghi, adică 
pe negri-valachi (Kara-i£lac, (idvpopXaxoi) ba înaintea 
unuia i-a eşit o armată, comandată de Basarab-ban. 

In Annales Polonorum vetustiores scrise se vede între 
anii 1248—1282 (publicate întâiu de Somersberg, anali¬ 
zate de Lelewel) se găseşte însemnat pentru anul 1255: 

„Tătarii, după ce subjugară pe Bessarabeni, pe Litvani, 
„pe Ruteni şi alte neamuri, au luat cetatea „Sandomir”, 
„sau latineşte: Thartari, subingatis Bessarabenis, Lit- 
„vanis, Ruthenis, etc.”. 

Regele maghiar Carol-Robert într’o diplomă din a. 
1332, povesteşte bătaia ce o păţise de la Basarab, fiul 
lui Tugomir, în ţara noastră: „in terra transalpina per 
Bazarab, filium Thocomery (Fejer VIII. 3, 625). 

Din acest Tugomir-Bassarab, care trăia pe la 1300 şi 
ceva s’a născut Alexandru, cel pomenit în diploma de 
mai sus, care a trăit până la 1360; din Alexandru s’a 
născut Vladislav şi Radu-Negru, din Radu-Negru Dan şi 
Mircea cel Mare (—1418). 

Cam într’o sută de ani de la Tugomir până la capătul 
domniei lui Mircea, ţara românească ajunsese la cea mai 
mare întindere teritorială, căci cuprindea Oltenia, Vala- 
chia-mare, Ducatele Făgăraşului şi Amlaşului din Ardeal, 
mare parte a Bulgariei, Dobrogea cu cetatea Silistra, 
Chilia cu gurile Dunării şi ţări tătăreşti nenumite mai 
de aproape. In această vreme Valachia întreagă, îm¬ 
preună cu toate posesiunile ei, se numia în bulele pa¬ 
pale, în documentele cele scrise latineşte ale Domnilor, 
tn scrieri contimporane: Basarabia. 

Una din aceste posesiuni a fost şi acest „lambeau de 
terre”, de pe care Rumianţof şi Sumarov pretind a fi 
cules Tătari de sub corturi. 

E destul a pomeni, că deşi acea familie de Domni s’a 
stins în linie bărbătească, numele vechiu domnesc de 
Bassaraba se mai poartă şi astăzi prin adopţiune de 
cătră un boier mare din ţara românească. 

Tot în vremea aceasta a înfloririi voievozilor Bassa- 
rabi şi a ţării Basarabia id est Valachia, Moldova po¬ 
seda teritoriul dela Hotin până în Cetatea-Albă, căci la 
începutul veacului al cincisprezecelea cavalerul Guillebert 
de Lannoy se’ntâlneşte cu Alexandru cel Bun, merge la 
Cetatea Albă, care e a domnului moldovenesc şi găseşte 
aici un oraş, stăpânit de un pârcălab (Burggraf) moldo¬ 
venesc şi populat cu Genoveji, Moldoveni şi Armeni. 

Dar despre acestea mai târziu. 

Destul numai că într’o vreme, în care abia era viaţă 
istorică prin împrejurimi, Basarabia actuală era pământ 
Românesc, stăpânit dc Domni români. Şi acesta n’o deduc 
numai istoricii de astăzi, ci Miron Costin însuşi, croni¬ 
carul cel învăţat şi mare logofăt în Moldova povesteşte 
aceasta în versurile dedicate regelui Poloniei. 

Pentru a nu anticipa, reproducem acestea numai pen¬ 
tru a explica numele şi a arăta că el este puţin ceva 
mai vechiu de cât Tătarii de sub corturi ai lui Rumianţof, 
iar pe acest general rus îl vom găsi, cum am zis, la 
vremea lui, susţiind cu act iscălit de dânsul tocmai teoria 
contrară celei expuse de corespondenţii ziarului „Le 
Nord”. 

Dar lăsând Valachia de o parte, ce se numeşte astăzi 
Basarabia ? 

Trăgând o linie de la Hotin din Nistru până în Prut, 

avem o lăture; dela amândouă capetele ei tragem câte 
o linie până în Marea-Neagră una dealungul Nistrului, 
cealaltă dealungul Prutului; iar capetele acestor două 
linii le încheiăm cu-o a patra linie formată prin ţărmurii 
Mării-Negre. Acest quadrilater cam neregulat se nu¬ 
meşte azi Basarabia, deşi fără cuvânt. 

După ce Ştefan-cel-Mare a luat dela Valachia între 
anii 1465—1475 părţile dela sud, câte le aveau Basarabii, 
între Prut şi Nistru, aceste părţi au păstrat numele dis¬ 
tinctiv a dinastiei primae occupantis, a Basarabilor. 
Deci nu întreaga ţară dintre Prut şi Nistru e Basarabia, 
ci aceasta e numai o fâşie spre sud, hotărîtă şi mică, 
aşa cum ne-o arată Cantemir în „Descriptio Moldaviae”. 

Iată deci marginile reale ale Basarabiei reale: Trage 
o linie curmezişă de lângă Nistru dela Bender până în 
vârful lacului Ialpug la Bolgrad, până în Reni pe Du¬ 
năre, în sus până la Chilia, a treia lăture, — apoi luând 
malul Mării Negre până la Cetatea Albă la gura Nistru¬ 
lui, a patra lăture; — apoi în sus pe Nistru dela Cetatea 
Albă până la Bender, a cincea lăture. Numai pământul 
cuprins între aceste cinci linii s’a numit cu drept cuvânt 
Basarabie; tot ce-i deasupra, e Moldovă curată, răsbo- 
tezată de la 1812 încoac'fc. 

Pământul cuprins între aceste cinci linii era împărţit 
în patru ţinuturi: Bugeacul, Cetatea-Albă, Chilia şi Is- 
mail . Numai în ţinutul Bugeacului au locuit Tătari cu 
învoirea Domnilor Moldovei, — în celelalte se vor fi 
răsfirat câte unul doi, căci nimeni nu poate opri în mod 
hermetic trecerea unui om, mai ales Tătar fiind, peste 
marginile moşiei lui; dar în sfârşit numai în Bugeac 
Tătarii colonizaţi s’au bucurat de oarecari privilegii, 
concese de proprietarul locului, care era statul Moldovei. 

Cu acest pământ ne vom ocupa în numerii viitori. 
Statornicind după cercetările mai noui, originea numelui, 
după Cantemir marginile pământului, de care e vorba, 
vom arăta ce soiu de Tătari a putut culege de sub corturi 
generalii ziarului „Le Nord”, de la anul 1400 începând 
şi până la 1812— adică în curs de patru sute şi mai 
bine de ani. In treacăt ne vom ocupa şi cu cetatea Ho- 
tinului. 


II 

VEACUL AL CINSPREZECELEA 

In n-rul nostru dela 20 Fevruarie am răspuns deja 
unui domn X., care adresase din Bucureşti o scrisoare 
către directorul ziarului „Le Nord”, spuind în ea, că 
Rusia cucerise Basarabia de la nişte cârduri (peuplades), 
cari locuiau sub corturi şi erau pe jumătate sălbatice, 
de la un fel de başi-buzuci odioşi, şi că din nici un punct 
de vedere Basarabia prin tractatul de Paris n’a putut 
fi considerată ca fiind restituită posesorilor ei legitimi. 

Prin documentele publicate în mare parte în archive 
slave chiar, am arătat, că Tătarii d-lui X., cari ar fi fost 
în trecut Ies possesseurs legitimes, erau cam ciudaţi în 
felul lor. 

In Suceava domneşte Alexandru Vodă cel Bun, care 
prescrie la anul 1407 ce vămi au să plătească negustorii 
poloni la Tighina (Bender) şi la Cetatea-Albă (Akker- 
mann). Tot în vremea lui Alexandru trece la 1420 iero- 
diaconul rus Zosima prin Cetatea-Albă, şi ne 3 pune, 

că voind să treacă Nistrul, a trebuit să plătească pentru 
trecătoare un bir, pe care Moldovenii şi Litvanii şi-l 
împart la încheierea socotelelor. Ierodiaconul şade la 
Cetatea-Albă două săptămâni, şi apoi pleacă de la fâ- 
narul aşezat chiar la gura Nistrului pe o corabie către 
sfintele Locuri. 

Peste un an (1421), mai vine alt călător, cavalerul 
Guillebert de Lannoy, ambasadorul a doui regi apuseni, 
care asemenea petrece în Cetatea-Albă, ce este sub stă¬ 
pânirea lui Alexandru Vodă pe care l-a văzut şi-l cu¬ 
noaşte cavalerul. 

Ba cavalerul are şi ocazia de a afla, că Moldovenii din 
Cetatea-Albă sunt minunat de bine administraţi, căci 
singur călărind pe lângă Nistru a fost prădat, şi poliţia 
de atunci i-a aflat în câteva zile pe hoţi şi i-au adus 
legaţi înaintea lui. Cavalerul mirat de această justiţie 
expeditivă, se roagă lui Vodă să-i ierte, căci i-au dat 
banii toţi înapoi. 

Infine la a. 1475 Ştefan Vodă cel Mare trimite la 
Cetatea Albă pe un architect grec anume Teodor, ca să 
facă un turn nou şi un zid nou la întăriri, iar architectul 
le spune acestea prin inscripţii care stau şi astăzi pe 
zidurile cetăţii. 

Tot odată vedem în chrisoavele domneşti de pe acea 
vreme iscăliţi de odată cu Domnul regulat pârcălabii 
Chiliei, ai Cetăţii Albe şi ai Hotinului, cari erau boieri 
mari, în cât se vede cum că Tătarii de sub corturi ai 
d-lui X. aveau trecere pe atunci. 

Numai numiri ciudate aveau acei boieri Tătari. Pentru 
că vedem din chrisoave, că lângă boierul Manoil, pâr¬ 
călab de Hotin şi Stanciu de Cetatea-Albă, sunt iscăliţi 
d-nia lor: Albul spătar, Ion Băiceanu, Hodco Creţul, 

Oanea Pântece, Tudor Vascanu, Giurgea lui Gaură, tot 
nume... tătăreşti de boieri de ai lui Alexandru Vodă. 

Dar Cetatea-Albă devine şi mai ciudată prin o altă 
împrejurare. In aşezământul ce-1 dă Alexandru-cel-Bun 
ia 1407 negustorilor poloni, se vede şi ce mărfuri im¬ 
portau acele peuplades â ierni sauvages. Negustorii aduc 
din Lemberg postav, din Brăila peşte, din Podolia cai şi 
vite albe; ce ar fi aducând ei oare din Cetatea-Albă? Ei 
aduc din Cetatea-Albă stofe cusute cu fir de aur, stofe 
de mătasă şi vinuri din Grecia, pe care prosaicul aşe¬ 
zământ le numeşte cvas grecesc. Erau luxoşi Tătarii din 
Basarabia. 

Se ştie că după moartea lui Alexandru-oel-Bun au 
rămas doi fii: Ştefan şi Ilie, cari şi-au împărţit ţara în 
două. Mateiu Strykowski, în cronica sa polonă-litvană, 
tipărită întâiu şi’ntâiu la Koenigsberg 1582 ne spune 
cum şi-au împărţit-o ei. Ilie a luat regiunea Nistrului, 
Hotinul, Suceava, Iaşii, Huşii, Tecuciul, etc. 

Ce-i mai rămăsese bietului Ştefan? 

Trei ţinuturi: Cetatea-Albă, Tighina şi Chilia, cari 
erau equivalente cu tot restul Moldovei. Se vede că 
Ştefan ştia importanţa acestui lambeau de terre, căci 
n’a cerut nici Iaşii, nici Suceava, ci s’a mulţumit cu 
aceşti tătari cari locuiau sub corturi şi purtau stofe 
lucrate cu fir de aur şi mătăsării, beau vinuri din Grecia 
şi steteau în relaţiuni directe cu Genova şi cu Veneţia. 
Această împărţeală şi împăcăciune între fraţi a pus-o 
la cale regele Poloniei la 1436. 

Nu-i vorbă de cronici, geografii şi atlasuri. Nici una 
din ele nu contestă proprietatea deplină şi re turburată 
a Moldovei asupra Basarabiei. Dar având aface cu di¬ 
plomaţi de soiul celor care scriu în „Le Nord” am adus 

ca Toma necredinciosul dovezi, scrise de oameni, trăitori 
In veacul al cincisprezecelea, oameni cari au vorbit cu 
Alexandru-cel-Bun, cu fiii săi Ilie şi Ştefan, cu Ştefan 
cel Mare. Aici nu se poate spune, că este o vreme ca 
aceea a lui Rurik sau a lui Oleg, în care istoria e mjt 
şi mitul istorie; ci din contra o vreme în care negustorul 
care aducea peşte de la Brăila trebuea să plătească vamă, 
importând iepe şi vaci plătea vamă, trecând Nistrul 
plătea vamă; o vreme, în care poliţia din Cetatea Albă 
prindea pe tâlhari, în cât din contră vremea de astăzi, 
cu nesiguranţa ei caracteristică, e o licenţă poetică pe 
lângă epoca sănătoasă a lui Alexandru Vodă cel Bun. 
N’avem aface cu poveşti şi drepturi închipuite, ci cu 
oameni cari au fost, cum suntem noi astăzi de ne vedem 
cu ochii, care se îmbrăcau ei cu postav adus din Lem- 
berg, iar cucoanele cu mătase din Cetatea-AIbă; şi de 
câte ori voim a spune poveşti de Tătari sub corturi şi 
oameni jumătate sălbatici, protestează boemi Manoil, 
pârcălab de Hotin, Stanciu dela Cetatea-AIbă şi îm¬ 
preună cu ei Tudor Vascanu, Ion Băiceanu, Oane Pân¬ 
tece, Albu Spătarul şi ceilalţi. 

Din acest triunghiu format în documentele noastre de 
pârcălabul de Hotin, cel de Cetatea-AIbă şi cel de Chi¬ 
lia nu te scăpa nici un soiu de subtilitate diplomatică, 
nici un soiu de apucătură. Nu-i ieşire precum nu-i in¬ 
trare şi păgân să fie omul trebue să zică: Adevărat, a 
Moldovei e Basarabia. 

De când există Românii pe pământ, Basarabia noastră 
actuală, acest „lambeau de terre”, a avut şi el onoarea 
de a forma un stat deosebit, deşi foarte trecător, sub 
Ştefan, fiul lui Alexandru cel Bun. Altfel e pururea 
parte integrantă, sau a Valachiei în veacul al patruspre- 

zecelea, sau a Moldovei din veacul al cinsprezecelea şi 
până la luarea ci prin Ruşi. 

Faţă cu aceste lucruri pozitive, ctf aceşti pârcălabi, 
ştofe cusute cu fir, vămi plătite de negustori, turnuri şi 
ziduri făcute de Ştefan Vodă, nu ştim zău dac’ar mai 
cuteza cineva să zică cum că „La Bessarabie” â aucun 
point de vu n’a ete consideree, par le trăită de Paris 
comme restituee â ses possesseurs lăgitimes?” 

Hotinul nord extrem, Chilia gura Dunării, Cetatea- 
AIbă, gura Nistrului, şi tot teritoriul dintre liniile ce 
le-am putea trage între ele, a fost al nostru şi este de 
drept al nostru şi astăzi, căci nu nouă ni s’a luat, nu 
cu noi s’au bătut Ruşii, nu pământul nostru l-au putut 
ceda Turcii. 

Ştim prea bine, că diplomaţii sunt isteţi întru prefa¬ 
cerea dreptăţii în terfeloage fără valoare. Dar tăria unui 
popor mic a stat totdeauna în drept . Oare nu-i era mai 
uşor la inimă d-lui X, sau cititorului rus a lui „Le Nord” 
dacă afacerea se regula între noi şi noi renunţam la 
dreptul nostru de bună voe? Nu-i părea mai bine, dacă 
tăceam molcom şi jucam după cum ni se cânta? 

Sigur că da. 

De aceea, ori cât de slab ar fi dreptul, lipsit de arme 
şi de putere, el e tot mai tare decât nedreptatea, tot 
mai tare decât neadevărul. 

Cu un cuvânt Tătarii d-lui X, şi ai lui Rumianţef, a 
cărui nume d. X, îl citează fără cuvânt, pentrucă acest 
general n’a susţinut nici odată de a fi eliberat Moldova 
de sub Tătari, ci din contră el a dat Moldovei, pe lângă 
proprietatea şi posesiunea liniştită a Basarabiei şi a Ho- 
tinului, acei Tătari n’au trecere, ci sunt pure invenţiuni 

pentru a arunca praf în ochii Europei, neştiutoare de ** 

lucrurile noastre de la Dunăre. 

Acest petec de pământ, pe care „Le Nord” ar voi să-l 
sacrificăm prieteniei noastre cu Rusia, nu are pentru 
noi nici un equivalent în lume. El însemnează misiunea 
noastră istorică, tăria noastră. 

La intrarea Sultanului Mohamet în ţara românească 
contra lui Vlad Ţepeş Voevod se afla între ostaşii lui 
şi un sârb, anume Constantin Mihalovicz de Ostroviţa. 

El ne spune că pe atunci opinia publică era, că ori cine 
s’ar răsboi cu Românii, chiar să-i învingă, numai pagubă 
are* Aceasta-i foarte natural, pentru că Românii nu simt 
un popor cuceritor, deaceea îşi apără oe-i al lor cu în¬ 
dărătnicie, pentru că ce au cu drept au şi al lor este. 

Ori când însă Turcii sfătuiau pe Sultan să nu facă 
răsboi cu Românii, pentru că n’aduce nici un folos, ci 
pier numai o mulţime de Turci în zadar, atunci Sultanul 
le răspundea: „Până când Românii stăpânesc „Chilia şi 
Cetatea-Albă iară Ungurii Belgradul-sârbesc, până atunci 
nu vom putea birui pe creştini!” (Vezi Sbiâr pisarzdw 
polskich sec. II Tom. V. Warszawa 1828). 

Prin urmare Sultanul Mohamet ştia bine că acest A 

„lambeau de terre” nu-i de despreţuit, şi dacă el zicea 
aceasta la 1490, de ce să n’o zicem noi la 1878? * 

Mutatis mutandis zicem: 

Pe câtă vreme Basarabia este în mâinile noastre, Rusia 
nu va putea cuceri Orientul. 

Căci, după cât dăm noi cu socoteala, din ciudatele 
teorii a frontierelor naturale, a barierelor ostile de în¬ 
vins şi a victoriilor repurtate la Cahul şi Ismail, — cam 
asta este intenţia puternicului nostru vecin. 


CRONICA LITERARĂ | 

ALEXANDRU IONESCU LUNGU 


Vasile POSTEUCA: Catapeteasmă Bucovineană * 

Prima dată am citit poeziile lui Vasile Posteucă în 
Iconar. Eram în liceu. 1937. Poezie tânără, viguroasă. Pe 
urmă, ani de zile, în viforniţa cumplită care a urmat, nu 
i-am mai întâlnit versul, ritmul. Sosit în America i-am 
găsit cărţile,articolele risipite prin reviste,zbuciumul. 
Mi-au vorbit de el unul, altul. Omul, însufleţitul care 
însufleţea, care reprezenta o comunitate şi făcea mai 
mult decât ea, care îşi iubea jertfelnic pământul strămo¬ 
şesc şi neamul,nu mai este. Ne-au rămas poezia lui,verbul 
înflăcărat, însemnările, care toate mărturisesc o dragos¬ 
te frăţească neasemuită, o sete de dreptate nepotolită,un 
entuziasm şi un patriotism mistuitor. 

Intre ultimele lui cărţi "Catapeteasmă bucovineană" 
ocupă un loc de frunte. Citiţi-o. E o admirabilă simfonie 
de buciume, de fluere şi viori, rug aprins din culme în 
culme, chemare patetică la veghe, la faptă. 

Ard fagii.Ard fagii ! 

E leit motivul care face din poem torent. Versurile 
vin unul după altul cu o iuţeală cinematografică. Te cu¬ 
prind, te înfioară şi te împing. Simţi în ele graba ve¬ 
ştii cumplite, necesitatea trecerii la acţiune. 

Ard fagii pe zariştea lumii...Ard fagii ! 

Istorie, amintiri personale, toate sunt evocate, în 
acest ceas de cumpănă, de apocaliptică răsturnare ca să 
amplifice semnificaţia uriaşului semnal de alarmă în faţa 
revărsărilor aducătoare de moarte şi sclavie. 

Vibrantă dragoste pentru Bucovina, pentru toate va¬ 
lorile ei, pentru întregul neam românesc. 

Azi, când şi în alte părţi ale lumii ard pomii, ard 
zările, ar fi bine dacă s f ar putea traduce această poezie 
9i în altă limbă ca un apel la domesticire. 

Mai cred că acest poem e libretul unei simfonii bu- 
covinene, care-şi aşteaptă compozitorul. Aud glasul bu¬ 
ciumelor, iar când vorbeşte de Stăneşti, satul natal, aud 
glas de viori şi fluer. 

Până la realizarea acestor gânduri, cred că ar fi u- 
til să se retipărească Catapeteasma bucovineană într’o e- 
diţie frumoasă,pe hârtie bună şi să pătrundă în casa fie- 
cănii emigrant român ca să nu se uite niciodată că acolo, 
departe, pe plaiuri mioritice : 

Ard fagii.Ard fagii ! 

De câte ori traiul bun, căpătuiala vă îmbrobodeşte 
vechile dureri în călduţă uitare, puneţi mâna pe această 
carte căci acolo, departe, în ţara lui Alexandru şi Şte¬ 
fan : 


Ard fagii 


Ard fagii ! 


* 


Mira SIMIAN: Fata lui Temelie . Editura Urmuz, 1974. 

N’o cunosc pe Mira Simian. Nu ştiu ce şi unde a mai 
scris. Am citit "Fata lui Temelie." Am luat-o într’o călă¬ 
torie cu trenul la sfârşit de săptămână.Eram puţin obosit. 
Apunea soarele. Priveam pe geam.înregistram tot ce vedeam.. 
Am văzut multe magnolii. Si cu gândul eram departe,la mag¬ 
noliile noastre bucureştene. Am revăzut-o pe cea din Bdul 
Dacia, pe cealaltă dela încrucişarea străzilor Stan Poetaş 
cu Tepeş Vodă,etc.Când s’a întunecat rai—am întors privirea 
în compartiment.Cât trecuse? M’am uitat la ceas. Mai aveam 
o jumătate de oră până la destinaţie.Ca să-mi umplu timpul 
am scos cartea din servietă şi-am început s’o frunzăresc. 

Pe urmă am devenit atent. Citeam "Singurătate în gal¬ 
ben." Se potrivea într’un fel cu starea mea sufletească. 

Când conductorul a anunţat staţia mea ara făcut un 
efort să închid cartea, mi-am luat lucrurile în grabă şi- 
am coborât. In sala de aşteptare am sfârşit lectura. Abia 
după aceea am telefonat prietenului că ara sosit. Nu ştia 

ce s’a întâmplat.Era niţel îngrijorat.Seara după cină abia 
am aşteptat să mă retrag.Am citit-o din copertă în coper¬ 
tă. Opt povestiri. Unele mici, de o pagină,două. Poeme în 
proză. Cizelate,nu prin căutarea unor figuri de stil alam¬ 
bicate ci prin eliminarea prisosului.Tentă femenină. Multă 
sensibilitate. Notaţie.Frază scurtă. Verbul e foarte puţin 
utilizat, mai mult subînţeles. Modern scrise. Trăirea pre¬ 
zentului e permanent împletită cu amintirea trecutului.Li¬ 
teratură specifică de exil. K atât de prezent trecutul,ţa¬ 
ra, că uneori ele predomină pagina. Trecutul nu-i termen de 
referinţă. Trăieşte în prezent. De fapt totul este la gra¬ 
niţa dintre cântec,poveste,poezie. Scrise în proză şi to¬ 
tuşi poeme. Au şi refren uneori : 

" Câteodată în somn bărci sosesc," 
care unifică, dau tărie, accentuează. Iar promisiunea din 
"Grădini" e crezul tuturor acelor care-şi pârjolesc aripi¬ 
le în focul dorului.ştiu,o carte în exil e o jertfă. 

Pentru aceasta şi pentru toate gândurile frumoase 
scrise în ea o româneasca strângere de mână.Scrie mereu 
Scrii bine! înainte! 


Dorina IENCIU: Versuri. Editura I.Cuşa,Paris,1972 

Dorina Ienciu e o risipitoare. Ani şi ani şi-a risi¬ 
pit sufletul în versuri, publicate în revistele româneşti 
ale exilului. Alţii au făcut averi, au uitat tot, chiar şi 
limba strămoşilor. In Franţa, departe de plaiurile dragi, 
Dorina Ienciu,continuă să simtă şi să gândească româneşte. 

Cu o perseverenţă pilduitoare ea făureşte versuri ro¬ 
mâneşti.0 parte din ele au fost adunate în volumul acesta, 
apărut prin grija lui Ioan Cuşa,Bacu şi Jivan. 

Majoritatea poeziilor reflectă o înaltă spiritualita¬ 
te. Uneori şi o însingurare. 0 însingurare luminată de cre¬ 
dinţă aşa cum spune în "Hasard" : 

"Trecem prin viaţă,nevăzând nimic, 

Tainele nu se dezvăluiesc nici un pic, 

Bâjbăim în întuneric, ca vântul orb. 

Relele fără simţire toate ne sorb. 

Prietenii nu mă înţeleg 
Durerea nu mi-o leg." 

Singură mă retrag în adâncul meu 
ca rădăcina subt pământ 
Numai acolo,cred îl voi găsi 
pe Dumnezeu." 

Totdeauna natura, forţele ei o atrag. Mugurele revine 
des în poezia ei. E un simbol al vieţii roditoare. Alteori 
o atrage deslănţuirea furtunii: 

Mânioasă, furioasă 
Se tăvăleşte peste noi furtuna, 

Cerul albastru-vânăt, 
înciudat, 

Peste fire a scuipat 
Cu scrâşnet de măsele, 

Cu lătrat de căţele. /Furtuna/. 

Evocarea e impresionantă, piesă de antologie. 0 preo¬ 
cupă marile probleme ale cunoştiinţei omeneşti. Se frămân¬ 
tă, se zbate : 

Ca peştele*n plasă 
Mă zbat 
Mi-e frică 

De atâta aşteptat. /Semne/. 

Pune întrebarea cu mare îndrăsneală: 

Cine eşti Tu 

Mare necunoscut ? /Cine eşti ?/ 

Sau : 

Unde eşti Doamne ? Unde ? 

In al apei sau a sunetului unde ? /Liturghie/. 


Lupta între întuneric şi lumină, între ignoranţă şi 
cunoştiinţă, o încearcă. In această luptă vede evoluţia : 

Pământul mă leagă de el cu umbra 
Si nu pot de el să mă desferec. 

Eu mă născui în lumină 

El vrea cu moartea să mă lege în întuneric. 


Dacă Tu Părintele meu mi-ai dat viaţa 
Dă-mi voie să îndepărtez de pe ochi ceaţa 


Toate căutările obosesc. Lumina, liniştea sunt date 
numai prin credinţă : 

Am obosit şi eu Doamne ! 

Căutându-te pe Tine ! 


Pe genunchii tăi de lumină 
iată-mă ! 

Doresc să-mi plec 

capul, umilă. /Nostalgie/. 

Gândurile sunt spuse frumos, într*o aleasă limbă ro¬ 
mânească. Comparaţii, metafore, imagini bine rostuite: 

Zorile oarbe 

pipăiau cu degete 

fripte de smoală 

paserile azi nu se mai scoală 

noaptea le-a învelit 

în hârtie ciumataă 

muriră toate deodată, 

ciripitul le-a rămas 

de vifor spânzurat. /Cu ochii spre stele/. 


Sau: 

Iarna a uns casele, 

Pomii,câmpul, cu 
Smântână cerului 
Si ne-a strâns cu lanţurile 

gerului. /Legenda/. 


Mă opresc. Inapoiez fratelui Halmaghi cartea cu păre¬ 
re de rău. 0 păstrez în sufletul meu. 0 consider un îndemn 
pentru noi toţi de a trudi mai departe în ogorul literelor 
româneşti.Mulţumesc Dorina Ienciu.Să ne trăieşti,ani mulţi 
şi roditori. Şi să nu mai aud de agonie. Mă auzi ? 

Un cuvânt bun pentru vatra românească pe care o ţine 
la Paris,cu sacrificii,Ioan Cuşa. Mare lucru. 

Nicolae DIMA: Amintiri din închisoare . Biblioteca Asocia¬ 
ţia Culturală Romană,Hamilton,Ontario,Canada,1974. 

Hotărât, Nicolae Diraa e un bun povestitor. Amintirile 
sale din închisoare dovedesc aceasta.Scurtul timp petrecut 
în închisorile româneşti l-au remodelat,contribuind la în¬ 
florirea sa spirituală. Intr*adevăr,suferinţa, privaţiunea 
de libertate, adânca umilire impusă, a forjat, de cele mai 
multe ori, calităţi sufleteşti deosebite.închisorile poli¬ 
tice luându-ţi libertatea, rupându-ţi orice legătură cu 
viaţa ta de afară, cu familia, cu toţi cei care-ţi sunt 
dragi, impunându-ţi im regim de viaţă extrem de sever, au 
împuţinat trupurile, le-au ucis uneori. Cei care au reuşit 
să treacă prin acest infern, fără să fie mutilaţi sufle¬ 
teşte, au deschis de cele mai multe ori poarta meditaţiei, 
a cunoaşterii adâncurilor lăuntrice, a marilor adevăruri 
simple şi a iubirii aproapelui. Pus în condiţii grele,omul 
deosebit, care a supraveţuit, a ajuns la o înţelegere su¬ 
perioară a vieţii. Dar cât de amar plătite au fost toate 
aceste trepte urcate pe Golgota suferinţei fiecăruia. 

In inchisoare, Nicolae Dima n'a cunoscut numai oameni 
deosebiţi, n f a trecut numai prin împrejurări dificile. A- 
colo s'a descoperit într'un fel pe el,acolo şi-a făcut de¬ 
butul povestitorul de azi.Depănându-şi amintirile, el vrea 
să facă din ele mesaj către to ţi românii din exil.Pagini¬ 
le cărţii sunt închinate martirilor din închisori. Impre¬ 
sionează deosebit paginile despre Aiud. Frumos scrise. 

Evident,fiecare,care a trecut prin închisoare, a tră¬ 
it această amară experienţă în felul lui şi tot în felul 
lui a rodit. Experienţa rămâne totdeauna personală. Accen¬ 
tul pus, uneori, pe anecdotic se explică. Selecţionarea u- 
nor amănunte este aportul povestitorului. 

Sunt convins, cartea va avea succes, va fi citită cu 
interes de cei cărora le este adresată.Poate va fi necesa¬ 
ră şi o nouă ediţie. Pentru această nouă ediţie cred că va 
trebui să se asigure unitatea deplină a părerilor autoru¬ 
lui. Sunt în carte afirmaţii care surprind,iar altele care 
în paginile următoare sunt contrazise. De pildă, la pagina 
lo4 se spune : f, Poezia constituind creaţia închisorii m'a 
atras mai puţin.” Chiar în aceiaşi pagină, în următoarele 
precum şi în acţiunea sa de a publica poezii din închisoa¬ 
re, Nicolae Dima a dovedit dragostea sa pentru poezia în¬ 
chisorilor. La pag. 127 sunt anumite păreri despre Ruşi, 
contrazise la pagina 27o.La pagina 2o "pocăiţii” sunt pri¬ 

viţi cu interes, pentruca la pag. 34-35 să se arate că nu 
l-au interesat niciodată. La pag. 136, relatând trecerea 
la catolicism a lui Sota, autorul crede că aceasta ar în¬ 
semna lăsarea poporului în voia soartei. Trecutul nostru 
dovedeşte că românii catolici n'au fost mai puţin români 
decât cei ortodoxi. Religia n’a fost niciodată o piedecă 
în calea unităţii noastre naţionale.Ortodoxi sau catolici, 
românii au fost totdeauna uniţi în marile momente ale is¬ 
toriei noastre. Aşa trebue să facem şi acum.E mult mai în¬ 
semnat ceeace ne apropie decât ceeace ne desparte.Adevărul 

e că în închisorile din România au fost mulţi prelaţi ca¬ 
tolici, care au dat dovadă de multă rezistenţă morală. Pe 
urmă la pag.148, se spune aşa: ”acum numai morţii mai pot 
ceda.” Morţii,săracii, nu mai au ce să cedeze.Acesta este 
adevărul cumplit. Pot ceda numai ceilalţi. 

Sunt de acord cu Nicolae Dima că fiecare ora e o lume. 

0 spune la pagina 80,o spune frumos şi o dovedeşte în 
tot cuprinsul cărţii. Pesimismul oglindit la pag.120 (acum 
nu mai cred în nimeni) e învins,dându-ne acel impresionant 
îndemn şi legământ dela sfârşitul cărţii : ” Va trebui să 
continuăm lupta cu preţul învierii prin moarte pentru o 
Românie liberă, independentă, românească. 

Citiţi această carte ! Nicolae Dima îşi dovedeşte le¬ 
gământul prin activitatea lui de azi, fiind unul dintre 
fruntaşii mai tineri ai exilului românesc şi îndreptăţind 
astfel speranţele celor, prin mijlocul cărora a trecut,ca¬ 
re au văzut în el un om de viitor (pag.94). 

Din nou însemnăm aici strădania Asociaţiei Culturale 
Române din Hamilton,Canada, pe tărâmul spiritualităţii ro¬ 
mâneşti. E o pildă care ar putea fi urmată şi de alte aso¬ 
ciaţii româneşti, de Uniune şi Ligă, de ARCA, etc. Nimic 
nu va fi în plus pe acest drum. Pe când o revistă a fraţi¬ 
lor din Hamilton ? 

AM A R 


Lungi's nopţile în puşcării. 

Nopţile de insomnii, 

Pritoc de gânduri şi vedenii. 

Nebănuite trepte 
Ale răbdării, 

Qneniei 
Si sfinţeniei. 

Lungi's nopţile în puşcării. 

Greu trec zilele în puşcării. 

Zilele nelucrate, 

Intre patru pereţi cărate: 

Timpul se târăşte melc pe şira spinării 
Clipele spuzesc. 

Urzică, 

Ca o mare omidă. 

Ca o stare morbidă. 

Greu trec zilele în puşcării. 

Cumplite's visele în puşcării. 

Visele în care-ti vezi nevasta 

Despletită 

Hăituită, 

Alergând înebunită 
Printre oameni dezmăţaţi, 

Disperaţi. 

Copii nicăieri. 

In patru vânturi. 

Si casa pustie. 

Cumplite's visele în puşcării. 

Dezolante's visele în puşcării. 
Visele cu pâine albă. 

Pe faţă dalbă. 

Cu mâncăruri aburinde. 

Cu fripturi 

Servite pe tipsia amintirii. 
Când te scoli dimineaţă. 

Tras la faţă 
Si mănânci încet. 

Cu gura cleioasă. 

Bucăţica de ieri rămasă. 


Alexandru IONESCU-LUNGU 


ANOTIMP 


Din văzduh 

fulgerul de argint viu 
pe dnm ceresc 
ca un Mag 

clipeşte'n zig-zag 
pocnind într'un fag 
sărut drag. 

In Carpati 

peste panii toţi fraţi 
ploaia 

mărgele deşirate, 
podoabe nestemate, 
grele 

aninate pe crengi şi frunze 
plâng îngereşte, 
că au fost alungate 
dintre surorile stele. 


Dorina IENCIU 

_____ ION HALMAGHI 


Apărem într'un format nou, 
formatul iniţial pe care l-a a- 
vut revista.Am luat această de¬ 
cizie în vederea unor îmbunătă¬ 
ţiri esenţiale.In orice cazpo¬ 
stul tiparului va fi simţitor 
redus, căci vom dispune şi de o 
parte din echipamentul tipogra¬ 
fic. Sperăm că vom intra în po¬ 
sesia acestuia,chiar pentru nu¬ 
mărul viitor. Mulţumim tuturor 
celor ce ne-au ajutat pană acum 
şi celor care ne vor ajuta,după 
posibilităţile lor,şi în viitor 
să putem continua publicarea a- 
cestei tribune romaneşti. 

Mircea Petru a realizat o 
frumoasă retrospectivă audio¬ 
vizuală^ unor piese selecţio¬ 
nate din opera lui Brâncuşi, la 
Kingsborough College.Retrospec¬ 
tiva a constat din prezentarea 
de diapozitive colorate cu tex¬ 
te explicative imprimate pe o 
bandă magnetică. Textele nara¬ 
tive sunt în româneşte şi en¬ 
glezeşte. Lucrarea aceasta este 
rezultatul unei munci desfăşu¬ 
rată de ani de zile de energia 
acestui bun român.Cei ce doresc 
să obţină o copie a lucrării a- 
cesteia se pot adresa direct la 
autor: Mircea Petru,137 Norfolk 
Str. Manhattan Beach, New *ork 
11^35. 


Nicolae Dima a devenit un 
subiect controversia1, prin pu¬ 
blicarea Amintirilor sale din 
închisoare. Desbaterile vor fi 
bine venite şi fructuoase, dacă 
se vor desfăşura în limitele o- 
biectivităţii şi ale respectu¬ 
lui de adevări In felul acesta, 
atât autorul cât şi criticii şi 
cititorii cărţii vor putea avea 
o imagine mai lămurită a situa¬ 
ţiei. 

Intre timp, tânărul Dima 
s'a dedicat studiilor şi a pu¬ 
blicat un capitol documentat, 
asupra Basarabiei, într'o carte 
apărută în Mi tura Praeger cu 
titlul "The Soviet West" redac¬ 
tată de Ralph S.Clem. 


Ştefan Baciu .acest poet i- 
remediabil şi îndrăgostit cule¬ 
gător de poezii şi poeţi,conti¬ 
nuă să publice revista interna¬ 
ţională de poezie, care poartă 
titlul "Mele”, în insulele cele 
îndepărtate din Hawaii. Revis¬ 
ta aduce cele mai variate cola¬ 
borări ale poeţilor ce aparţin 
diferitelor naţionalităţi. Re¬ 
vista aceasta este o tribună u- 
nică,prin spiritul de înfrăţire 
poetică,dar şi prin sacrificiul 
poetului nostru român. 

Potomac este titlul unei 
reviste trimestriale, publicată 
de Alexandru Ronnett, în Chica¬ 
go, Revista este destinată ci¬ 
titorilor de limbă engleză şi 
are un ton de pregnant naţiona¬ 
lism şi tradiţionalism american 
de nuanţă conservatoare. Revis¬ 
ta urmăreşte să prezinte poli¬ 
tica americană, în special cea 
externă, din perspectiva geo- 
politicei, care poate oferi câ¬ 
teva priviri de ansamblu şi mai 
cuprinzătoare şi mai esenţiale 
decât studiile ad-hoc,scrise de 
pretinşii specialişti. Studiile 
politice,publicate în revistele 
americane de specialitate exce¬ 
lează prin documentare şi date 
statistice din cele mai intere¬ 
sante, dar le lipseşte cuprinde¬ 
rea şi înţelegerea elementelor 
esenţiale dintr’ o problemă sau 
complexitate de probleme. 

Dorim acestei reviste via¬ 
ţă lungă şi succes deplin în e- 
forturile ei de a aduce noui 
clarificări în orientarea poli¬ 
tică a lumii de azi. 

Ion Ratiu spune frumos şi 
bine în cuvântarea sa din 26 A- 
prilie,la Londra:"Dar,acasă po¬ 
porul n*are voce. Noi, cei din 
exil, avem privilegiul şi dato¬ 
ria să-i dăm glas, chiar dacă, 
în acelaş . timp, trebue să ne 
pregătim pentru un exil lung şi 
greu.Dar să-l facem constructiv 
şi fructuos." Raţiu împreună cu 
ACARDA pledează pentru "strân¬ 
gerea rândurilor şi a legătu¬ 
rilor între toate organizaţiile 
româneşti din exil." 


* 


Tot la Londra,ACARDA a pus 
la cale organizarea unei Funda¬ 
ţii Anglo-Româneşti : " British 
Romanian Foundation." care va 
avea ca şef activ pe Peter Woo- 
dard, unul dintre prietenii bu¬ 
ni ai României. 


Faust Brădescu a publicat, 
în harnica Editură "Carpaţii," 
12 scrisori adresate refugia - 
ţiilor români. Redăm un pasagiu 
în care găsim o frumoasă defi¬ 
niţie a Exilului. " Exilul este 
românimea destinată să strige, 
să combată, să impună în lumea 
liberă, dreptul la o viaţă in¬ 
dependentă a tuturor Românilor. 
In această clipă istorică, exi¬ 
lul e realitatea cea mai vie şi 
ceş mai plină de răspundere a 
neamului.Nimic nu-1 poate opri, 
nimic nu-1 poate sdruncina, de¬ 
oarece în el svâcnesc virtuţile 
străbune şi-i conştient de vii¬ 
torul pe care-1 reprezintă.Nici 
şicanele guvernelor străine,ni¬ 
ci încercările de destrămare a- 
guvemului comunist român.Senin 
şi aspru îşi va continua calea, 
împrospătat mereu de cei noi 
veniţi,până la spulberarea vre¬ 
melnicei înjghebări politice ce 
a dus România la ruină." 


# 






Mişcarea Legionară a făcut 
publică poslţia ei In leaturi 
eu 23 August 1944,printr’o re¬ 
evaluare din perspectiva celor 
30 de ani care a’ au scurs de 
atunci. Dincolo de orice dispu¬ 
ta sau desbatere ideologică» 
obiectiva sau partizană, ar fi 
bine şi necesar să reţinea după 
o astfel de lecturi lecţia pe 
care ne-o învaţă, fără ocolişu¬ 
ri, istoria, llu recriminări sau 
acusaţii, ci curajul de a reve¬ 
ni la realiţăţile româneşti,că¬ 
ci nu există putere din afară 
de departe sau mai de aproape 
care să poată înţelege şi pri¬ 
cepe fenomenul românesc, în e- 
aenţa lui, şi nici nu există 
putere străină oare să aibă un 
interes imediat,imperios şi na¬ 
tural ca să ajute nevoile româ¬ 
neşti. 

Formaţiunile politice ro¬ 
mâneşti trebue să ajungă la un 
modus virândi naţional,interior 
şl cavaleresc, în vederea unei 
colaborări mai strânse, şi mal 
ales,în momentele cruciale,când 
decisiunile de viaţă şi moarte 


aparţin întregii naţiuni. 0 so¬ 
lidaritate naţională şl o fer¬ 
mitate a poliţiilor poate de¬ 
termina şi controla pe oricare 
putere străină,aliată sau ina¬ 
mică, în manevrele el politice, 
în flexlbllltăţlle ei şl in a- 
titudinele ei. 




numi noua 


gş Contemporan se 
revistă românească. 


va apare In Europa. Revista 
fi scrisă în spiritul viu al 
nul naţionalism românesc, dina¬ 
mic şi ireductibil la formulele 
false ale internaţionalismului 
de tip marxist sau al unor 
ribunde şi leşinate ideologii, 
care au devenit utopice 

